google/wiki40b huggingface dataset:
Velvet Goldmine

O filme

Hlavnou postavou filmu je Brian Slade (Rhys Meyers), bisexuálny glam rockový spevák inšpirovaný Davidom Bowiem a v menšej miere i Marcom Bolanom. Ewan McGregor stvárňuje Curta Wildea, kontroverzného rockového speváka, ktorý šokuje svojimi obscénnymi vystúpeniami. Tento charakter bol inšpirovaný Iggym Popom či Lou Reedom. Žurnalista Arthur Stuart (Bale), v mladosti fanúšik glam rocku, má za úlohu zistiť, čo sa stalo s ikonou Sladeom, ktorý na vrchole kariéry zinscenoval vlastnú smrť. Ďalšími postavami príbehu sú Brianova manželka Mandy Slade (Colette), manažér Jerry Divine Eddie Izzard či fenomenálna ikona Jack Fairy.
Príbeh silne pripomína Bowieho vzťah s Popom a Reedom počas 70tych a 80tych rokov. Sladeovo alter ego "Maxwell Demon" a sprievodná skupina "Venus In Furs" sú paralelami Bowieho pódiovej persóny a jeho skupiny Ziggy Stardust and the Spiders from Mars.
Režisér Todd Haynes tvrdí, že príbeh zachytáva tiež aféru medzi Britániou a Amerikou, Londýnom a New Yorkom a spôsob, akým sa hudobné scény týchto krajín a miest najvzájom ovplyvnili. Ako rodený Američan sa Haynes britskej glam rockovej scéne prizerá ako outsider - presne tak, ako vzhliada na svoje nedosiahnuteľné idoly Arthur. Film nehovorí len o hudobných vzoroch, vykresľuje tiež otázku hľadania vlastnej (nielen sexuálnej) identity.
Film je silne ovplyvnený životom a myšlienkami Oscar Wildea, často je tu citovaný (sú použité výroky z jeho jediného románu The Potrait Of Dorian Gray) a nachádzame paralely s jeho dielom či životom.
Durlinsdorf

Poloha

Obec má rozlohu 7,78 km². Najvyšší bod je položený 676 m n. m. a najnižší bod 420 m n. m.

Obyvateľstvo

Počet obyvateľov obce je 525 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antifašistická akcia

Antifašistická akcia alebo skrátene  Antifa alebo AFA je názov (súčasť názvu) organizácií radikálneho alebo militantného ľavicového antifašistického odporu. Prvú organizáciu pod týmto názvom vytvorila v roku 1930 Komunistická strana Nemecka na obranu proti rastúcemu nacistickému hnutiu v krajine. Dnes pôsobia skupiny AFA po celej Európe a hlásia sa prevažne k anarchizmu. Antifašistická akcia je spravidla reakciou na činnosť krajnej pravice. Na Slovensku vznikla Antifa ako reakcia na pouličné násilie neonacistov, ktoré sa objavovalo najmä v 90. rokoch 20. storočia, ale aj po roku 2000. V súčasnosti je relatívne slabo organizovaná a relatívne málo ľudí sa hlási k radikálnejšiemu antifašizmu. Zhruba v poslednom roku ale došlo k opätovnému nárastu sympatizantov Antifa, najmä v dôsledku prítomnosti neonacistov v parlamente.
V Spojených štátoch došlo po zvolení Donalda J. Trumpa za prezidenta k nárastu protestov Antifašistickej akcie, ktoré sa zameriavali okrem krajnej pravice (biely nacionalizmus, alternatívna pravica), aj voči tradičným konzervatívcom a libertariánom. Počas protestov sa niektorí sympatizanti Antifa podielali na vandalizme a v styku s krajnou pravicou došlo aj k násiliu. Prezident Trump v júli 2019 v súvislosti s násilným útokom antifašistov na konzervatívneho novinára Andyho Ngoa v Portlande vyhlásil, že uvažuje o zaradení Antify medzi domáce teroristické organizácie v USA.
Vaux-sur-Saint-Urbain

Poloha

Obec má rozlohu 6,4 km². Najvyšší bod je položený 371 m n. m. a najnižší bod 203 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-Jalmoutiers

Poloha

Obec má rozlohu 16,21 km². Najvyšší bod je položený 133 m n. m. a najnižší bod 42 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gyöngyösský okres

Gyöngyösský okres (maď. Gyöngyösi járás) je jedným zo siedmich okresov maďarskej župy Heves. Jeho centrom je mesto Gyöngyös.
Výstup do otvoreného vesmíru

Výstup do otvoreného vesmíru (skratka EVA z anglického Extra-Vehicular Activity) je činnosť jedného alebo viacerých kozmonautov vo vesmíre mimo kozmickú loď. Tieto výstupy zahŕňajú tak prácu na obežnej dráhe, v mikrogravitácii, ako aj prácu na povrchu iného kozmického telesa (Mesiaca).
Počas celého výstupu musí mať kozmonaut zabezpečenú ochranu pred kozmickým prostredím, komunikáciu s kozmickou loďou a riadiacim strediskom a možnosť pohybu a návratu. Výstupu do otvoreného priestoru musí predchádzať dekompresia prostredia, v ktorom sa kozmonaut nachádza. Uskutočňuje sa buď dekompresia celej lode, alebo jej špeciálne prispôsobenej časti – prechodovej komory. Pri návrate kozmonauta z výstupu sa zase musí uskutočniť kompresia, postupné zvýšenie tlaku v prostredí na pôvodnú hodnotu. Cieľom výstupov do otvoreného priestoru je vykonávanie jemnej a zložitej práce, ktorá nemôže byť zabezpečená napríklad manipulačným ramenom raketoplánu. Je to napríklad oprava rôznych družíc, oprava kozmickej lode, montáž častí Medzinárodnej vesmírnej stanice, pripájanie a odpájanie kabeláže, a iné.
Počas prvých výstupov do otvoreného priestoru bol kozmonaut vždy spojený s materskou loďou lanom s výnimkou výstupov na mesačný povrch v rámci Programu Apollo. Až v roku 1984 pri misii STS-41-B sa americký astronaut Bruce McCandless po prvýkrát pohyboval vo vesmíre mimo spojenia s loďou. Pohyb a návrat k lodi mu zabezpečila manévrovacia jednotka MMU-1.
Prvý výstup do kozmického priestoru uskutočnil sovietsky kozmonaut Alexej Leonov 18. marca 1965. Mimo kozmickej lode strávil 12 minút. Dĺžka súčasných kozmických výstupov sa pohybuje v časovom rozpätí okolo 6 – 7 hodín. Najdlhší neprerušovaný výstup trval 8 hodín 56 minút a absolvovala ho dvojica astronautov James Shelton Voss a Susan Jane Helmsová počas misie STS-102. Najväčší súhrnný počet hodín strávených výstupom do otvoreného vesmíru dosiahol Anatolij Jakovlevič Soloviov, ktorý počas šestnástich výstupov strávil v otvorenom priestore čas 82 hodín 22 minút. Medzi Američanmi drží prvenstvo astronaut Michael Eladio Lopez-Alegria, ktorý absolvoval 10 výstupov so súhrnným časom 67 hodín 40 minút.
Za začiatok výstupu z Medzinárodnej vesmírnej stanice a z raketoplánu sa považuje prepojenie skafandrov astronautov na vnútorné zdroje. Koniec výstupu ohraničuje začiatok zvyšovania tlaku v prechodovej komore.
Zvláštnym prípadom prác astronautov v skafandri je IVA (Intrva Vehicular Activity), kedy astronauti síce pracujú vo vákuu, ale zároveň sú vo vnútri kozmickej lode. Takéto výstupy prebiehali napríklad v poškodenom module Spektr stanice Mir, z ktorého po zrážke s kozmickou loďou Progress unikol všetok vzduch.
Saint-Nazaire-des-Gardies

Poloha

Obec má rozlohu 11,29 km². Najvyšší bod je položený 194 m n. m. a najnižší bod 83 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lili Reinhart

Životopis

Narodila sa v Clevelande, ale vyrastala v neďalekom meste Bay Village. Odmalička mala veľmi blízko k spevu, herectvu a tancu a ako desaťročná prosila matku, aby ju odviezla do New Yorku na konkurz. Presťahovala sa ako osemnásťročná do Los Angeles, aby sa mohla naplno venovať herectvu.Má partnera, Coleho Sprousa, ktorý hrá tiež v Riverdale, ako Jughead Jones.

Kariéra

Jej prvá herecká rola bola v seriáli Law & Order: Special Victims. V roku 2012 bola zvažovaná na úlohu Cosette z muzikálu Bedári.
Dňa 9. februára 2016 bola obsadená ako Betty Cooperová v tínedžerskej dráme Riverdale.
10. februára 2017 bolo oznámené, že si zahrá jednu z postav vo filme Galveston (2018) spoločne s Benom Fosterom a Elle Fanning.
Freudenstadt (krajinský okres)

Geografia

Okres Freudenstadt sa nachádza uprostred pohoria Schwarzwald. Juhovýchodnou oblasťou okresu preteká rieka Neckar.
Kodikológia

Kodikológia je pomocná historická veda, ktorá skúma rukopisy neúradnej povahy, čiže najmä kódexy, a to hlavne ich vznik, šírenie, funkciu a pôsobenie na kultúru.
Kodikológia predstavovala akúsi subdisciplínu paleografie, ktorá sa postupne osamostatňovala.

Kodikológia na Slovensku

Najreprezentatívnejším dielom bola publikácia A. Güntherovej-Mayerovej a J. Mišianika ₃ ktorá sprístupňovala výtvarnú a literárnu hodnotu kódexov z archívov, múzeí a knižníc. Vzácnu zbierku orientálnych rukopisov z Univerzitnej knižnice v Bratislave sprístupnili K. Petráček, J. Blaškovič a R. Veselý ₄. Dôležitý rukopis z mestského práva na Slovensku analyzoval K. Rebro ₅. Právny kódex spomedzi bratislavských rukopisov skúmal český historik J. Kejř ₆. Zo zbierok Matice slovenskej vzácny poklad stredovekej spisby sprístupnil A. A. Baník ₇. Významným prínosom do kodikológie je príspevok P. Ratkoša o Prayovom kódexe ₈. V rámci HÚ SAV sa v druhej polovici 60. rokov kodikológii venoval J. Sopko. Závažným kodikologickým problémom – stredovekými knižnicami sa zaoberal príspevok J. Kuzmíka ₉ v zborníku Humanizmus a renesancia na Slovensku pod názvom Knižnice na Slovensku v 15. a 16. storočí ₁₀
Andrej Anatolievič Kručinin

Klubový hokej

V sezóne 2005/06 bol hráčom klubu ruskej hokejovej superligy Lada Togliatti.

Reprezentácia

Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo 4.
Slaská

Polohopis

Obec sa nachádza približne 6 kilometrov severne od okresného mesta, na severnom okraji Žiarskej kotliny. Zo severu a východu ju obklopuje Kunešovská hornatina, podcelok Kremnických vrchov. Cez obec preteká Slaský potok, ktorý sa vlieva do Kopernice, ľavostranného prítoku Lutilského potoka. Rozloha chotára obce je 1 600 ha a rozkladá sa v nadmorskej výške od 375 po 641 m n. m. Z obce vedie niekoľko ciest, ktorými sa dá dostať do Kremnice a okolitých obcí. 
Podnebie obce je vzhľadom na stret horského pásma a nížiny veľmi špecifické s výrazným kontrastom zimných a letných teplôt. V zime teploty klesajú pod -10°C, v lete dosahujú 25 – 35°C. Oblasť patrí do teplej a mierne vlhkej oblasti s priemernou ročnou teplotou 8°C. Slaskú obklopujú zmiešané lesy, ktoré sú tvorené hlavne dubmi, bukmi a javormi. Živočíšstvo zastupujú bežné druhy ako líšky, diviaky, srnce, jelene a zajace.
Pri vstupe do obce sa po obidvoch stranách rozprestiera areál športového ihriska. Popri hlavnej ceste, ktorá vedie do vedľajšej obce Kosorín sa nachádzajú obecný úrad, obchodne centrum, park, fara a kostol. Centrum obce dopĺňa historické námestie a nad obcou sa nachádza chatová oblasť.

Dejiny

Prvá písomná zmienka o obci s názvom SZILEZKA pochádza z roku 1454. Z tohto obdobia pochádza gotický kostol sv. Gála, jeho veža, krstiteľnica aj opevnenie. Neskôr bol obnovený a renesančne upravený. V minulosti obec patrila ostrihomskému arcibiskupstvu a panstvu vo Svätom Kríži, od roku 1776 potom Banskobystrickému biskupstvu.

Erb obce

Na erbe je zobrazený biskup, ktorý má oblečené strieborné rúcho a mitru, je obklopený vavrínovými vetvičkami, medzi ktorými sú strieborné hviezdy. Erb má tvar modrého štítu.

Vlajka obce

Vlajku tvoria žltá, biela a modrá farba. V takomto poradí sú usporiadané pozdĺžne pruhy, ktorých je sedem. Je ukončená dvomi zástrihmi, ktoré siahajú do tretiny jej listu.

Pečať obce

Má tvar kruhu, ktorý dosahuje priemer 35 mm. Na pečati je zobrazený obecný symbol a kruhopis OBEC SLASKÁ.

Zástava obce

Je podobná obecnej vlajke, ale je dlhšia. Krátka zástava je pruhovaná a jej dlhšia strana slúži na pripevnenie k žrdi.
Game Maker

GameMaker: Studio

GameMaker: Studio ponúka mnoho verzií podporujúce export aplikácie do rôznych prostredí, platfrom, a to bez zmeny kódu. Medzi podporované platformy patria HTML5, Windows 8, Windows Phone, ale aj Linux, Tizen, Android a iné menej známe. Rozdiely medzi cenami tohoto softvéru sú množstvá prostredí, do ktorých je možné program exportovať a možnosti samotného Game Makera. Kvôli prenositeľnosti boli zablokované a označené za zastaralé mnohé perfektné funkcie z GM8, kvôli tomu, že na nových platformách nie sú podporované. Obrovskou výhodou Studia je automatická ochrana výsledného .exe súboru proti dekompresii, reverznému inžinierstvu, hackerstvu, ktorá ešte nebola prelomená tak, ako tá z verzie 8.0.

Game Maker 8.1

Druhým smerom vývoja je/bol Game Maker verzia 8.1, generácia 8.X bola založená v roku 2009. Ešte stále je možné ju stiahnuť na webe autora. Je podporovaná hlavne kvôli svojej funkcionalite, vyššiemu výkonu než vo verzii Studio, používateľnosti a podpore platformy Windows. Na rozdiel od svojho nástupcu (GM:S), podporuje všetky predošlé funkcie a je vhodnejšia na vývoj aplikácií na Windows PC. Vyžaduje DirectX 8 a na pamäť kladie len malé nároky (záleží od spôsobu vytvorenia hry). GM8.1 bola hlavne aktualizácia proti dekompilácii výsledných aplikácií.

Game Maker 8

Bola najväčším prielomom až do Studia. Neskôr radosť z tejto verzie opadla, kvôli vypusteniu programu na dekompiláciu hry, späť na zdrojový kód čo umožňovalo upravovať hry, protizákonne.

Game Maker 7

V tejto verzii bol zavedený systém rozšírení a opadla podpora DLL funkcionality, aj keď je stále dostupná.

Game Maker 6

Historicky jedna z najpoužívanejších verzií. Na fórach autora je možné nájsť kódy prekladané aj pre dostupnosť GM6.

Game Maker Language

Game Maker podporuje svoj vlastný skriptovací jazyk, Game Maker Language.
Fontaines-en-Duesmois

Poloha

Obec má rozlohu 17,9 km². Najvyšší bod je položený 419 m n. m. a najnižší bod 334 m n. m.

Obyvateľstvo

Počet obyvateľov obce je 126 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Melódia (zbor)

História

Detský hudobný súbor bol založený v roku 1989, vznikol pri ZUŠ v Považskej Bystrici . Vystúpenia mali v týchto krajinách: Nemecko, Rakúsko, Švajčiarsko, Maďarsko, Poľsko, Taliansko, Francúzsko, Vatikán, USA.
Liečebný dom Solisko

Liečebný dom Solisko, Štrbské Pleso 44, Vysoké Tatry je v súčasnosti kúpeľným hotelom.

História objektu

Pôvodne na mieste hotela Solisko stál takzvaný Letohrádok arcivojvodu Karola Ľudovíta, ktorý navrhol neznámy architekt.
Medzi vojnami mal názov Dům J. Jiskry z Brandýsa. Ten však vyhorel a na jeho mieste postavili objekt, neskôr zvaný Solisko, ktorý mal odlišnú podobu(1930).
Pri poslednej zásadnej rekonštrukcii k objektu pripojili hrazdenú budovu koncovej staničky Tatranskej elektrickej železnice z roku 1912, ktorá bola nefunkčná od roku 1970. Spojenia a obnova oboch budov dala vzniknúť komplexu, ktorý aj keď neopakuje pôvodnú podobu Soliska, pripomína romantiku pôvodných vysokohorských stavieb a poskytuje komfort vyhovujúci súčasným požiadavkám.
Monestier-Port-Dieu

Poloha

Obec má rozlohu 18 km². Najvyšší bod je položený 783 m n. m. a najnižší bod 523 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Googolplexplex

Googolplexplex alebo googolplexian je najväčšie pomenované číslo. je to 10 = 10¹⁰¹⁰¹⁰⁰ = jednotka a googolplex núl.
Pozemný hokej na Letných olympijských hrách 2008 – ženy

Skupiny

Čas je podľa čínskeho.
Morálka (súhrn hodnôt)

Morálka (z lat. mos = vôľa, predpisy, mravy) je sústava regulátorov správania človeka (hodnôt, noriem, cieľov, ideí a podobne) vo všetkých sférach jeho spoločenského života, ktorých účinnosť sa opiera o moc verejnej mienky.
Morálka je súbor uznávaných mravných noriem vyplývajúcich z určitého chápania mravných hodnôt, ich povahy a hierarchie. V podstate, bez ohľadu na filozofické prúdy, môžeme charakterizovať morálku ako spoločenský jav, presnejšie ako oblasť ľudskej skutočnosti vymedzenú protikladnosťou dobra a zla a s nimi spojenými normami správania sa človeka v obklopujúcom ho svete, v spoločnosti, vo vzťahu k iným ľuďom či k sebe. Interpretácia historického objavenia sa morálky v ľudskom žití sa však už stretá s filozofiou.

Štruktúra morálky

Základné elementy tvoria morálne vedomie, morálne vzťahy a morálna činnosť.

Feuerbach

Morálka sa podľa Feuerbacha zakladá na pude blaženosti vrodenom každému človeku. Tento pud, však podlieha korektúre následku (opica po opilosti) a korektúre spoločenského dopadu. Ak totiž nerešpektujeme pud blaženosti u iných, títo sa bránia a prekážajú nášmu pudu po blaženosti.

Mladší stoicizmus

Morálka je v mladšom stoicizme príprava na službu Bohu, ktorá spočíva v presnom zachovávaní božských právnych noriem a v náležitom správaní sa podľa nich. Morálka má človeku pomáhať, aby sa vymanil z toho, čo je hmotné, a našiel cestu k tomu, čo je božské.

Stoicizmus

Morálka je podľa stoicizmu možná iba na základe skutočného poznania, čiže poznania božských a ľudských vecí.

Ján Vajda

Morálka je podľa Vajdu spoločenský jav, presnejšie oblasť ľudskej skutočnosti vymedzená protikladnosťou dobra a zla a s nimi spojenými normami správania sa človeka v obklopujúcom ho svete, v spoločnosti vo vzťahu k iným ľuďom či k sebe. Morálka je jedna z najstarších foriem života spoločnosti, hlboko zasahujúca všetky činnosti človeka. V podstate sa morálka vo svojej vyzretej podobe objavuje v žití ľudí spolu s inými formami duchovného života spoločnosti, t. j. spolu s politikou, právom, umením, filozofiou, vedou či náboženstvom. Morálka spolu s politikou a právom predstavujú regulátory správania sa ľudí. Morálka reguluje medziľudské vzťahy – indivídua k indivíduu, k sociálnej skupine a medzi sociálnymi skupinami a indivídua či sociálnej skupiny k spoločnosti a ľudstvu – z aspektu morálnej dimenzie dobra a zla, spravodlivosti a nespravodlivosti, čestnosti a nečestnosti a pod. Morálka vyjadruje svet človeka v normách, hodnotách, príkazoch, zákazoch. Morálka svojou dvojdimenzionálnosťou je – má byť je založená na hodnotení. Morálna dimenzia má byť odhaľuje pred človekom svet hodnôt.

Wundt

Morálka sa podľa Wundta neustále historicky vyvíja, pričom jej základom je sloboda.
Dominik Virgovič

Životopis

Bol občanom obce Grinava, dnes už historickej mestskej časti Pezinka. Pri domovej prehliadke mu bol vlasovcami (Ruskou oslobodeneckou armádou) nájdený bubienkový revolver a následne bol príslušníkmi odvedený na výsluch.
Bol mučený a týraný celú noc v, dnes už opustenej, Smylovsko-Pálffyovskej kúrii, boli mu vyrazené zuby a vytrhané nechty. Bol obesený 6. februára 1945 na šibenici za obcou Grinava smerom na Svätý Jur, ktorú pripavil nemecký občan Gustáv Schmidt. Vysel na nej aj na ďalší deň, pre výstrahu ostatným obyvateľom.
Jeho hrob, kde je pochovaný, sa nachádza na grinavskom cintoríne na Cintorínskej ulici a jeho meno je vyryté aj na pamätníku „Matka s dieťaťom“, ktorý je venovaný obetiam 2. svetovej vojny.
Cum principia negante non est disputandum

Cum principia negante non est disputandum je latinská veta, ktorá znamená: S tým, kto popiera princípy, nemožno debatovať, t. j. bez vzájomnej zhody v základných predpokladoch nie je možná logická debata.
Bryce Bayer

Detstvo a štúdium

Bryce Edward Bayer sa narodil 15. augusta 1929 v Portlande, štát Maine, Altonovi a Marguerite Willardovej Bayerovej. Už ako dieťa ho zaujímali fotoaparáty a najmä v tej dobe populárny Kodak Brownie. Základné školské štúdium ukončil v roku 1947 na Deering High School v Portlande, kde strávil veľa času v školskom fotolaboratóriu. “V skutočnosti on vyvolával všetky fotky pre školskú ročenku” povedal jeho syn David magazínu New York Times po Bayerovej smrti.
Po získaní bakalárskeho titulu v roku 1951 v inžinierskom odbore na univerzite v Maine sa presťahoval do Rochesteru, kde začal pracovať ako výskumný vedec pre Eastman Kodak. Tam zotrval až do svojho odchodu do dôchodku v roku 1986. Neskôr ešte pokračoval v štúdiu na univerzite v Rochesteri a v roku 1960 získal magisterský titul pre priemyselnú štatistiku.

Iné profesionálne aktivity

Bayerov príspevok pre fotografiu zahŕňa aj algoritmy, ktoré hrajú kľúčovú úlou pri ukladaní, spracovaní či tlači digitálneho obrazu.

Ocenenia

Bayer bol v roku 2009 ocenený Kráľovskou fotografickou spoločnosťou (Royal Photographic Society) Medailou progresivity za “uznanie vynálezu, výskumu, publikovania alebo iného príspevku, ktorého výsledkom je významný pokrok vo vedecko-technickom vývoji fotografie alebo zobrazovania v najširšom zmysle slova.” V roku 2012 získal od Spoločnosti filmových a televíznych inžinierov (Society of Motion Picture and Television Engineers) medailu za vznik kamier a obrazu (Camera Origination and Imaging Medal).

Súkromný život

V Kodaku stretol kolegyňu Joan Fitzgeraldovú, s ktorou sa v roku 1954 oženil. Mali spolu dvoch synov a jednu dcéru. Bayer skonal 13. novembra 2012 v Bath, štát Maine, na “dlhú chorobu súvisiacu s demenciou", povedal jeho syn Douglas pre New York Times.
Livermórium

Dejiny

V roku 1999 oznámili vedci z Lawrence Berkeley National Laboratory objav prvkov ununhexia a ununoctia, článok bol publikovaný v časopise Physical Review Letters. O rok neskôr svoj objav stiahli späť, na základe faktu, že sa prípravu nepodarilo zopakovať v inom laboratóriu. V roku 2001 publikovali vedci z Joint Institute for Nuclear Research v Dubne prípravu ²⁹²Lv ostreľovaním atómov ²⁴⁸Cm atómami ⁴⁸Ca. Jeho polčas rozpadu je 18 milisekúnd a rozpadá sa na ²⁸⁸Fl. 11. mája 2001 inštitút oznámil prípravu druhého atómu. Zistené vlastnosti potvrdili oblasť zvýšenej stability, tzv. ostrovček stability.
Rodinka úžasných

Dej filmu

Začiatok filmu nás zavedie na zoznámenie medzi Helen a Bobom, teda Elastinou a pánom Úžasným. Za 15 rokov už majú pätnásťročnú Violett, osemročného Dasha a jednoročného Jack-Jacka. Hrdinstvo je v tom čase už pasé a tak všetci hrdinovia zavesili svoju slávu na klinec. Lenže raz sa k pánovi Úžasnému dostane správa, že môže dostať prácu ako hrdina potom čo stratil prácu v poisťovacej spoločnosti. Lenže Bob je unesený a Elastina musí zachrániť svojho manžela a k nej sa pridajú aj jej staršie deti. Takže musí zachrániť svet pred Syndrómom a musia na to ísť ako rodina.
Pont-sur-Yonne

Poloha

Obec má rozlohu 13,9 km². Najvyšší bod je položený 194 m n. m. a najnižší bod 58 m n. m.

Obyvateľstvo

Počet obyvateľov obce je 3 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horúce strely

Dej filmu

Topper Harley (Charlie Sheen), najlepší pilot námorného letectva, žije od nehody svojho otca pred dvadsiatimi rokmi pri Indiánoch. Sem za ním prichádza nadporučík James Block (Kevin Dunn), aby ho priviedol späť. Topper najprv odmietne, ale na radu staršieho odchádza na základňu. Tu sa stretáva so starými známymi pilotmi, ale tiež s novými - Jimom "Padákom" Pfaffenbachom (Jon Cryer), Petom "Mŕtvolou" Thompsonom (William O’Leary) a Kentom Gregorym (Cary Elwes), ktorý zo smrti svojho otca obviňuje otca Toppera. Keďže Topper trpí psychickými problémami, je poslaný za psychiatričkou Ramadou Thompsonovou (Valeria Golino). Na základňu tiež prilieta admirál Benson (Lloyd Bridges), ktorý má dohliadnuť nad akciou Lenivá vrana, ktorej cieľom je zničiť atómové základy Saddáma Husajna. Prvom úlohou je letieť v čo najnižšej výške. Topper zaletí na hlavnú triedu. Block mu potom pripomenie jeho otca Buzza Harleyho (Bill Irwin) a lietadlá sa musia vrátiť. Ramada nechce nechať Toppera lietať, ale ten to odmietne. Na boxerskom zápase sa zídu Block s priemyselníkom Wilsonom (Efrem Zimbalist Jr.) a dohodnú sa na sabotáži akcie, pretože Wilson chce presadiť svoje stíhačky. Vo vojenskom bare sa Ramada stretne so svojim bývalým priateľom Kentom a príde tam aj Topper. Celé to skončí bitkou medzi Kentom a Topperom a vzápätí Topper skončí u Ramady v posteli. Preto ráno zmešká nástup a miesto neho letí Padák, ktorého však predtým prepustili, pretože trpí rozšírenými zrenicami. Ten sa však pri lete katapultuje do kokpitu Mŕtvoly, ktorý havaruje a po prevoze do nemocnice zomrie. Druhý deň nasleduje presun na lietadlovú loď S.S. ESSESS. Akcia Lenivá vrana má byť spustená ďalší deň o 6:00. Wilson pri obhliadke nechá previesť úpravy na strojoch, aby nefungovali správne. Kent pred poradou vyzve Toppera, aby neletel. Ten to odmietne a celé to skončí bitkou. Block potom na porade poverí velením Toppera. Kvôli prevedenej sabotáži, sa piloti nemôžu účinne brániť nepriateľom. Block opäť pripomenie Topperovi jeho otca a ten sa vo formácii prepadne dozadu. Avšak pre napadnutie arabskými pilotmi nemôže byť akcia zrušená a Block do vysielačky prezradí Bensonovi, že za sabotážou stojí Wilson. Potom tiež povie Topperovi, ako to bolo s jeho otcom naozaj. Vďaka tomu sa Topper vráti späť do akcie a podarí sa mu zničiť továreň. Bohužiaľ mu výbuch zničí lietadlo. Na loď sa vráti vo vraku bez podvozku, radaru, paliva aj krídel. Myslí si, že Ramada miluje Kenta a preto sa vráti do prérie. Tam už však na neho čaká Ramada.
Amel

Obyvateľstvo

Obec má približne 5 461 obyvateľov (2010).